У час рэвалюцыі, у 1906 г., з'явіўся царскі ўказ аб аграрнай рэформе, ініцыятарам якой быў П. А. Сталыпін. У 1908 г. у Гарадоцкім павеце на хутары адышлі жыхары двух населеных пунктаў з 30 дварамі. У 1911 г. пажадалі весці хутарскую гаспадарку сяляне вёскі Завань. Далейшае ажыццяўленне Сталыпінскай зямельнай рэформы было спынена Першай сусветнай вайной. Ад заняткаў была адарвана вялікая колькасць рабочых рук. Даныя перапісу 1917 г. сведчаць, што ў Віцебскай губерні з вёсак прызвалі ў войска 52,2 % працаздольных мужчын.